Praegu toimub Venemaa merenduseloos umbes sarnane anabasis (sõjaretk) – taas on kusagil Balti mere ja Kaug-Ida vahelistel mereavarustel teel üks vapper laevameeskond, kes peab kõiki ohte trotsides õigel ajal kohale jõudma ning kodumaa saatuse päästma. Tõsi küll, siin on rida erinevusi kunagise mereretkega.

10. veebruaril Nahhodka sadamast (see on Vladivostoki külje all) teele asunud laev nimega Akademik Cherskiy pole mitte sõjalaev, vaid midagi märksa haruldasemat – tegemist on Venemaa ainsa laevaga, mis suudab panna merepõhja gaasitorusid.